DA Den Europæiske Unions Tidende C 247/144

FORKLARENDE NOTE

Ledsagedokument til Rådets henstillinger til medlemsstaterne i henhold til det europæiske semester 2014

2014/C 247/28

Artikel 2ab, stk. 2, i Rådets forordning (EF) nr. 1466/97 (1) om styrkelse af overvågningen af budgetstillinger samt overvågning og samordning af økonomiske politikker, som indgår i afsnittet om »Økonomisk dialog«, fastslår, at »det forventes, at Rådet som hovedregel følger Kommissionens henstillinger og forslag og i modsat fald fremkommer med en offentlig redegørelse for sin holdning.«

For at overholde denne regel om at »følge eller fremkomme med en redegørelse« fremlægger Rådet hermed følgende redegørelser for vedtagne ændringer til Kommissionens henstillinger til landespecifikke henstillinger vedrørende medlemsstaterne i forbindelse med det europæiske semester 2014, som Kommissionen er uenig i.

Rådet har også godkendt en række tilføjelser og faktuelle eller tekniske ændringer til henstillingerne med Kommissionens fulde støtte (2).

BELGIEN

LANDESPECIFIK HENSTILLING 3

Kommissionens forslag:

Begrænse den fremtidige vækst i de aldersrelaterede offentlige udgifter, navnlig pensioner og langtidspleje, ved at intensivere indsatsen for at lukke gabet mellem den lovbestemte og den effektive pensionsalder, fremskynde begrænsningen af mulighederne for tidlig tilbagetrækning, fremme en aktiv alderdom, tilpasse den lovbestemte pensionsalder og arbejdslivets længde til ændringerne i den forventede levetid samt øge omkostningseffektiviteten i de offentlige udgifter til langtidspleje.

Vedtaget tekst:

Begrænse den fremtidige vækst i de aldersrelaterede offentlige udgifter, navnlig pensioner og langtidspleje, ved at intensivere indsatsen for at lukke gabet mellem den lovbestemte og den effektive pensionsalder, fremskynde begrænsningen af mulighederne for tidlig tilbagetrækning, fremme en aktiv alderdom, tilpasse den lovbestemte pensionsalderen og arbejdslivets længde til ændringerne i den forventede levetid samt øge omkostningseffektiviteten i de offentlige udgifter til langtidspleje.

Redegørelse:

Der var enighed om, at den vigtigste udfordring for Belgien stadig er at hæve den effektive pensionsalder pga. gabet mellem den effektive og den lovbestemte pensionsalder. Mindstealderen og arbejdslivslængden, der er krævet for at opnå tidlig pensionering, er ved at blive hævet gennem en vigtig igangværende reform; at hæve den lovbestemte pensionsalder på kort sigt ville øge dette gab, og reformen ville derfor være dårligt timet.

BULGARIEN

Der blev ikke indført ændringer til de henstillinger, som Kommissionen er uenig i.

DEN TJEKKISKE REPUBLIK

Der blev ikke indført ændringer til de henstillinger, som Kommissionen er uenig i.

DANMARK

Ingen ændringer til henstillingerne.

TYSKLAND

Der blev ikke indført ændringer til de henstillinger, som Kommissionen er uenig i.

ESTLAND

Der blev ikke indført ændringer til de henstillinger, som Kommissionen er uenig i.

IRLAND

Der blev ikke indført ændringer til de henstillinger, som Kommissionen er uenig i.

SPANIEN

LANDESPECIFIK HENSTILLING 5

Kommissionens forslag:

Gennemføre den nationale handlingsplan for social inklusion for 2013-2016 og vurdere dens effektivitet under hensyntagen til alle dens mål. Styrke den administrative kapacitet og koordination mellem jobformidlingstjenester og sociale tjenester for at sikre integrerede strategier til støtte for udsatte grupper og strømline procedurerne for at lette overgangen mellem minimumsindkomstordninger og arbejdsmarkedet. Forbedre målretningen af familiestøtteordninger og sikre gode ydelser til fordel for lavindkomstfamilier med børn for at sikre, at de sociale overførsler er præget af progressivitet og effektivitet.

Vedtaget tekst:

Gennemføre den nationale handlingsplan for social inklusion for 2013-2016 og vurdere dens effektivitet under hensyntagen til alle dens mål. Styrke den administrative kapacitet og koordination mellem jobformidlingstjenester og sociale tjenester for at sikre integrerede strategier til støtte for udsatte grupper og strømline procedurerne og blandt de offentlige forvaltninger, der er ansvarlige for minimumsindkomstordningerne, fremme strømlinede procedurer for at lette overgangen mellem minimumsindkomstordninger og arbejdsmarkedet. Forbedre målretningen af familiestøtteordninger og sikre gode ydelser til fordel for lavindkomstfamilier med børn for at sikre, at de sociale overførsler er præget af progressivitet og effektivitet.

Redegørelse:

Denne affattelse er mere på linje med kompetencefordelingen mellem den offentlige forvaltning inden for sociale tjenester og minimumsindkomstordningerne, hvor staten samarbejder på teknisk og politisk plan med regionerne, hvilket kan føre til forbedrede processer.

FRANKRIG

Der blev ikke indført ændringer til de henstillinger, som Kommissionen er uenig i.

KROATIEN:

Der blev ikke indført ændringer til de henstillinger, som Kommissionen er uenig i.

ITALIEN

Der blev ikke indført ændringer til de henstillinger, som Kommissionen er uenig i.

LETLAND

Ingen ændringer til henstillingerne.

LITAUEN

LANDESPECIFIK HENSTILLING 3

Kommissionens forslag:

Sikre, at aktive arbejdsmarkedsforanstaltninger målrettes bedre mod langtidsledige og lavtkvalificerede arbejdstagere. Forbedre arbejdsløshedsydelsernes dækning og tilstrækkelighed og kæde dem sammen med aktivering. Rette op på en vedvarende manglende overensstemmelse mellem udbudte og efterspurgte kompetencer ved at gøre uddannelserne mere arbejdsmarkedsrelevante og fremme livslang læring. Sætte særligt ind på at tilbyde praktikpladser af høj kvalitet og styrke partnerskabet med den private sektor for at øge de unges beskæftigelsesegnethed. Undersøge, om arbejdsmarkedslovgivningen er hensigtsmæssig, navnlig for så vidt angår rammerne for ansættelseskontrakter og arbejdstidsordninger, i samråd med arbejdsmarkedets parter.

Vedtaget tekst:

Sikre, at aktive arbejdsmarkedsforanstaltninger målrettes bedre mod langtidsledige og lavtkvalificerede arbejdstagere. Forbedre arbejdsløshedsydelsernes dækning og tilstrækkelighed og kæde dem sammen med aktivering. Rette op på en vedvarende manglende overensstemmelse mellem udbudte og efterspurgte kompetencer ved at gøre uddannelserne mere arbejdsmarkedsrelevante bl.a. på grundlag af kvalifikationsprognoseordninger og fremme livslang læring. Sætte særligt ind på at tilbyde praktikpladser af høj kvalitet, andre former for uddannelse på arbejdspladsen og styrke partnerskabet med den private sektor for at øge de unges beskæftigelsesegnethed. Undersøge, om arbejdsmarkedslovgivningen er hensigtsmæssig, navnlig for så vidt angår rammerne for ansættelseskontrakter og arbejdstidsordninger, i samråd med arbejdsmarkedets parter.

Redegørelse:

Konklusionerne i EMCO's multilaterale overvågningsrapport anerkendte betydningen af reformer af uddannelse på arbejdspladsen i Litauen og behovet for og udviklingen af planer, der skal gøre VET mere effektiv.

LUXEMBOURG

LANDESPECIFIK HENSTILLING 2

Kommissionens forslag:

Med sigte på at sikre den finansielle holdbarhed begrænse de aldersrelaterede udgifter ved at gøre langtidspleje mere omkostningseffektiv, fremme pensionsreformen for at hæve den effektive pensionsalder, bl.a. ved at begrænse mulighederne for førtidspensionering og kæde den lovbestemte pensionsalder sammen med den forventede levetid. Forstærke indsatsen med henblik på at øge erhvervsfrekvensen for ældre arbejdstagere, bl.a. ved at forbedre deres beskæftigelsesegnethed gennem livslang læring.

Vedtaget tekst:

Med sigte på at sikre den finansielle holdbarhed begrænse de aldersrelaterede udgifter ved at gøre langtidspleje mere omkostningseffektiv, fremme pensionsreformen for at hæve den effektive pensionsalder, bl.a. ved at begrænse mulighederne for førtidspensionering og kæde den lovbestemte pensionsalder sammen ved at tilpasse pensionsalderen eller pensionsydelserne til ændringer i den forventede levetid. Forstærke indsatsen med henblik på at øge erhvervsfrekvensen for ældre arbejdstagere, bl.a. ved at forbedre deres beskæftigelsesegnethed gennem livslang læring.

Redegørelse:

Denne ændring blev vedtaget, fordi det med en lovbestemt pensionsalder på 65 år og en effektiv pensionsalder på under 60 år er afgørende først at lukke gabet mellem den effektive og den lovbestemte pensionsalder.

LANDESPECIFIK HENSTILLING 4

Kommissionens forslag:

Fremme indsatsen for at begrænse ungdomsarbejdsløsheden for arbejdstagere med ringe kvalifikationer med indvandrerbaggrund ved hjælp af en sammenhængende strategi, herunder ved yderligere at forbedre udformningen og overvågningen af aktive arbejdsmarkedspolitikker, for at overvinde den manglende overensstemmelse mellem udbudte og efterspurgte kompetencer og for at mindske de økonomiske ulemper ved at tage arbejde. Med dette mål for øje fremskynde gennemførelsen af reformen af almen og erhvervsfaglig uddannelse, så der skabes en bedre overensstemmelse mellem unges menneskers kompetencer og efterspurgte kompetencer på arbejdsmarkedet.

Vedtaget tekst:

Fremme indsatsen for at begrænse ungdomsarbejdsløsheden for arbejdstagere med ringe kvalifikationer, herunder dem med indvandrerbaggrund, ved hjælp af en sammenhængende strategi, herunder ved yderligere at forbedre udformningen og overvågningen af aktive arbejdsmarkedspolitikker, for at overvinde den manglende overensstemmelse mellem udbudte og efterspurgte kompetencer og for at mindske de økonomiske ulemper ved at tage arbejde. Med dette mål for øje fremskynde gennemførelsen af reformen af almen og erhvervsfaglig uddannelse, så der skabes en bedre overensstemmelse mellem unges menneskers kompetencer og efterspurgte kompetencer på arbejdsmarkedet.

Redegørelse:

Overvågningen af beskæftigelsesresultater angiver, at LU står over for en udfordring med hensyn til ungdomsarbejdsløshed. EMCO's multilaterale overvågning hilste oprettelsen af en ungdomsgaranti og dens øgede fokus på unge med indvandrerbaggrund velkommen.

UNGARN

Der blev ikke indført ændringer til de henstillinger, som Kommissionen er uenig i.

MALTA

LANDESPECIFIK HENSTILLING 2

Kommissionens forslag:

Fremskynde den igangværende pensionsreform, navnlig ved mærkbar fremskyndelse af den planlagte forhøjelse af den lovbestemte pensionsalder og ved fortsat at knytte den sammen med ændringer af den forventede levealder. Sikre, at en omfattende reform af sundhedsvæsenet giver omkostningseffektiv og bæredygtig anvendelse af de tilgængelige ressourcer, f.eks. ved styrkelse af primærplejen.

Vedtaget tekst:

Fortsætte Fremskynde den igangværende pensionsreform, f.eks. gennem navnlig ved mærkbar fremskyndelse af den planlagte allerede gennemførte forhøjelse af den lovbestemte pensionsalder og ved fortsat at knytte den sammen med ændringer af den forventede levealder, for at sikre de offentlige finansers langsigtede holdbarhed. Sikre, at en omfattende reform af sundhedsvæsenet giver omkostningseffektiv og bæredygtig anvendelse af de tilgængelige ressourcer, f.eks. ved styrkelse af primærplejen.

Redegørelse:

Pensionsreformen er en igangværende proces i Malta. Malta gentager navnlig, at resultatet af pensionsarbejdsgruppen skal foreligge i oktober 2014. Gruppen vil opstille en holistisk strategi, der skal tackle pensionernes tilstrækkelighed og holdbarhed i Malta. Mens Malta er enig i målet om at sikre langsigtet holdbarhed, er det imidlertid nødvendigt med mere spillerum i forhold til foranstaltninger til at opnå dette, da forskrifter vil virke mod hensigten, eftersom de vil hæmme snarere end fremme de videre fremskridt med pensionsreformen. Den foreslåede ændring er i overensstemmelse med affattelsen i de landespecifikke henstillinger for 2013, som gav mulighed for et vist skøn i modsætning til den alt for præskriptive affattelse, som foreslås i de landespecifikke henstillinger for 2014.

NEDERLANDENE

LANDESPECIFIK HENSTILLING 2

Kommissionens forslag:

Styrke foranstaltninger til at reformere boligmarkedet ved at fremskynde begrænsningen af fradragsretten for renteudgifter, sikre en mere markedsorienteret prismekanisme på lejeboligmarkedet og i højere grad knytte huslejer til husstandsindkomst i det sociale boligbyggeri. Overvåge virkningerne af reformer i det sociale boligbyggeri med hensyn til adgang og tilgængelighed for lavindkomsthusstande. Fortsætte bestræbelserne på at få nyt fokus på politikker for socialt boligbyggeri, så de støtter de husholdninger, der har størst behov.

Vedtaget tekst:

Når den økonomiske situation tillader det, s Styrke foranstaltninger til at reformere boligmarkedet ved at fremskynde begrænsningen af fradragsretten for renteudgifter, sikre en mere markedsorienteret prismekanisme på lejeboligmarkedet og i højere grad knytte huslejer til husstandsindkomst i det sociale boligbyggeri. Overvåge virkningerne af reformer i det sociale boligbyggeri med hensyn til adgang og tilgængelighed for lavindkomsthusstande. Fortsætte bestræbelserne på at få nyt fokus på politikker for socialt boligbyggeri, så de støtter de husholdninger, der har størst behov.

Redegørelse:

Det blev vedtaget, at en hurtig gennemførelse af reformen af fradragsretten for renteudgifter udgør en risiko under de nuværende økonomiske omstændigheder, navnlig da mere end 1 mio. husholdninger er teknisk insolvente (realkreditgælden er højere end husets værdi). En henvisning til den økonomiske situation, hvorunder sådanne reformer ville finde sted, blev derfor betragtet som særlig relevant i denne henstilling.

ØSTRIG

LANDESPECIFIK HENSTILLING 2

Kommissionens forslag:

Forbedre pensionssystemets langsigtede holdbarhed, navnlig ved at fremskynde harmoniseringen af den lovbestemte pensionsalder for mænd og kvinder og kæde den sammen med den forventede levetid. Overvåge gennemførelsen af de seneste reformer, der begrænser mulighederne for tidlig tilbagetrækning. Yderligere forbedre omkostningseffektiviteten og holdbarheden af sundhedssystemet og langtidsplejen.

Vedtaget tekst:

Forbedre pensionssystemets langsigtede holdbarhed, navnlig ved at fremskynde harmoniseringen af den lovbestemte pensionsalder for mænd og kvinder ved at hæve den effektive pensionsalder og kæde tilpasse den sammen med den til ændringer i den forventede levetid. Overvåge gennemførelsen af de seneste reformer, der begrænser mulighederne for tidlig tilbagetrækning. Yderligere forbedre omkostningseffektiviteten og holdbarheden af sundhedssystemet og langtidsplejen.

Redegørelse:

Henstillingens tekst indeholder en affattelse, som svarer til den, der er vedtaget for andre medlemsstater. Der var enighed om, at der er forskellige måder at hæve den effektive pensionsalder på og dermed tackle pensionssystemets udfordringer og de offentlige finansers holdbarhed. Kommissionens oprindelige tekst, som kun fokuserede på at hæve den (lovbestemte) pensionsalder, forekom alt for præskriptiv og snævert defineret. Den nye tekst minder om den tekst, som Rådet tidligere har vedtaget, senest om 2012-holdbarhedsrapporten af 12. februar 2013.

POLEN

Der blev ikke indført ændringer til de henstillinger, som Kommissionen er uenig i.

PORTUGAL

LANDESPECIFIK HENSTILLING 3

Kommissionens forslag:

Bekæmpe den høje ungdomsarbejdsløshed, især ved at foregribe, hvilke kompetencer der vil blive efterspurgt, og ved at nå ud til unge, der ikke er registreret, i overensstemmelse med målene for en ungdomsgaranti. Skærpe adgangen til minimumsindkomstordningen. Sørge for, at socialhjælpens dækning er passende, og samtidig sikre en effektiv aktivering af personer på overførselsindkomst.

Vedtaget tekst:

Bekæmpe den høje ungdomsarbejdsløshed, især ved at foregribe, hvilke kompetencer der vil blive efterspurgt, og ved at nå ud til unge, der ikke er registreret, i overensstemmelse med målene for en ungdomsgaranti. Skærpe adgangen til minimumsindkomstordningen. Sørge for, at socialhjælpens dækning er passende, herunder minimumsindkomstordningen, og samtidig sikre en effektiv aktivering af personer på overførselsindkomst.

Redegørelse:

Dette er et område under medlemsstaternes kompetence, og kompromistekstens formål er at fremme en passende dækkende socialhjælp.

RUMÆNIEN

Der blev ikke indført ændringer til de henstillinger, som Kommissionen er uenig i.

SLOVENIEN

LANDESPECIFIK HENSTILLING 2

Kommissionens forslag:

Vedtage foranstaltninger til sikring af pensionssystemets holdbarhed efter 2020 på grundlag af den offentlige høring, herunder at justere nøgleparametre, f.eks. ved at knytte den lovbestemte pensionsalder til den forventede levealder og opfordre til private bidrag til pensionssystemets anden søjle. Begrænse aldersrelaterede udgifter på langt sigt ved at målrette ydelser mod dem, der har de største behov, og ændre fokus fra institutionel pleje til pleje i hjemmet.

Vedtaget tekst:

Vedtage foranstaltninger til sikring af pensionssystemets holdbarhed og pensionernes tilstrækkelighed efter 2020 på grundlag af den offentlige høring, herunder at justere nøgleparametre, f.eks. ved at knytte den lovbestemte pensionsalder til den forventede levealder og opfordre til private bidrag til pensionssystemets anden søjle. Begrænse aldersrelaterede udgifter på lang sigt ved at målrette ydelser mod dem, der har de største behov, og ændre fokus fra institutionel pleje til pleje i hjemmet.

Redegørelse:

Det blev vedtaget at lade henstillingen afspejle, at en yderligere sænkning af kompensationsgraden vil øge risikoen for fattigdom yderligere hos personer på 65 år og derover og belaste de sociale udgifter.

SLOVAKIET

Der blev ikke indført ændringer til de henstillinger, som Kommissionen er uenig i.

FINLAND

LANDESPECIFIK HENSTILLING 3

Kommissionens forslag:

Øge udnyttelsen af det samlede arbejdsstyrkepotentiale på arbejdsmarkedet, herunder ved at øge ældre arbejdstageres beskæftigelsesfrekvens og beskæftigelsesegnethed, ved at begrænse adgangen til tidlig tilbagetrækning og ved at tilpasse den lovbestemte pensionsalder til ændringerne i den forventede levetid. Øge beskæftigelsesudsigterne for unge og langtidsarbejdsløse ved hjælp af øget fokus på erhvervsfaglige uddannelser og målrettet aktivering.

Vedtaget tekst:

Øge udnyttelsen af det samlede arbejdsstyrkepotentiale på arbejdsmarkedet, herunder ved at øge ældre arbejdstageres beskæftigelsesfrekvens og beskæftigelsesegnethed og hæve den effektive pensionsalder, ved at begrænse adgangen til tidlig tilbagetrækning og ved at tilpasse den lovbestemte pensionsalderen eller pensionsydelserne til ændringerne i den forventede levetid. Øge beskæftigelsesudsigterne for unge og langtidsarbejdsløse ved hjælp af øget fokus på erhvervsfaglige uddannelser og målrettet aktivering.

Redegørelse:

Henstillingens tekst indeholder en affattelse, som svarer til den, der er vedtaget for andre medlemsstater. Der var enighed om, at der er forskellige måder at hæve den effektive pensionsalder på og dermed tackle udfordringerne i forbindelse med pensionssystemet og de offentlige finansers holdbarhed. Kommissionens oprindelige tekst, som kun fokuserede på at hæve den (lovbestemte) pensionsalder, forekom alt for præskriptiv og snævert defineret. Den nye tekst minder om den tekst, som Rådet tidligere har vedtaget, senest om 2012-holdbarhedsrapporten af 12. februar 2013.

SVERIGE

Ingen ændringer til henstillingerne.

DET FORENEDE KONGERIGE

Der blev ikke indført ændringer til de henstillinger, som Kommissionen er uenig i.

EUROOMRÅDET

Der blev ikke indført ændringer til de henstillinger, som Kommissionen er uenig i.

(1) Rådets forordning (EF) Nr. 1466/97 af 7. juli 1997om styrkelse af overvågningen af budgetstillinger samt overvågning og samordning af økonomiske politikker (EFT L 209 af 2.8.1997, s. 1).

(2) Ændret tekst fremgår i kursiv, og slettet tekst er gennemstreget.